ΝτεΧουάν Κόλινς

Ο ΝτεΧουάν Κόλινς, γεννημένος στις 20 Νοεμβρίου 1976 στο Γιανγκστάουν του Οχάιο, είναι πρώην επαγγελματίας καλαθοσφαιριστής. Έχει ύψος 1,88 μέτρα και αγωνιζόταν στη θέση του πλέι μέικερ. Τελευταίος σταθμός της καριέρας του ήταν η ρωσική Κράσνιε Κρίλια.

Καριέρα
Ο Κόλινς αγωνίστηκε στο NCAA με την ομάδα του Τασκέγκι από το 1994 ως το 1997 και με τους Τάιγκερς του LSU για τη σεζόν 1997-98. Στην τελευταία του χρονιά, αγωνίστηκε σε 23 αγώνες με μέσους όρους 8,8 πόντων, 3,7 ριμπάουντ και 3,4 ασίστ.DeJuan Collins Stats | College Basketball

Το 2000, υπέγραψε στην Τάιγκερς Τούμπιγκεν, παραμένοντας εκεί για δύο χρόνια με μέσο όρο που πλησίαζε τους 24 πόντους ανά αγώνα. Συνέχισε για δύο ακόμη σεζόν στην Άλμπα Βερολίνου, με την οποία είχε 16,1 πόντους το 2002-03 και 16,6 πόντους το 2003-04, κατακτώντας το πρωτάθλημα Γερμανίας στον πρώτο του χρόνο.Alba Berlin - Welcome to Eurocup

Τη σεζόν 2004-05 φόρεσε τη φανέλα του Άρη Θεσσαλονίκης, πετυχαίνοντας 13,2 πόντους κατά μέσο όρο σε 26 αγώνες της κανονικής περιόδου του ελληνικού πρωταθλήματος, ενώ είχε και 14,3 πόντους σε τρία παιχνίδια των πλέι-οφ. Αναδείχθηκε δεύτερος στα κλεψίματα και πέμπτος στις ασίστ, βοηθώντας τον Άρη να καταλάβει την τρίτη θέση, αλλά η ομάδα της Θεσσαλονίκης ηττήθηκε με πλεονέκτημα έδρας από την ΑΕΚ στην προημιτελική φάση των πλέι-οφ.Στα Άρης - ΑΕΚ υπάρχει ισορροπία - Σκρατς Basket League Επίσης, η ομάδα του Άρη έφθασε μέχρι τον τελικό του κυπέλλου Ελλάδας, όπου ηττήθηκε από τον Παναθηναϊκό με 72-68.Παναθηναϊκός-Άρης 72-68 Τελικός Κυπέλλου 2005 - YouTube

Το 2005-06, ο Κόλινς αγωνίστηκε με την ιταλική Βαρέζε, συνεχίζοντας την επόμενη σεζόν στη Γερμανία και την Μπάμπεργκ, πριν υπογράψει στη Ζάλγκιρις Κάουνας.DeJuan Collins - Diamond Sports Agency Τη σεζόν 2008-09, φόρεσε τη φανέλα της ρωσικής Λοκομοτίβ Ροστόβ και της ισπανικής Σεβίλλης,DeJuan Collins moves to Rostov – TalkBasket.netDeJuan Collins joins Cajasol – TalkBasket.net πριν επιστρέψει στην Ελλάδα το 2009-10 με την ομάδα της Καβάλας.Kavala inks DeJuan Collins – TalkBasket.net

Συνέχισε για δύο ακόμη χρονιές στη Ζάλγκιρις Κάουνας, με την οποία κατέκτησε συνολικά δύο πρωταθλήματα και ένα κύπελλο Λιθουανίας, όπως και τη Βαλτική Λίγκα του 2008.DeJuan Collins returns to Zalgiris – Žalgiris

Το 2012, συμφώνησε με την Αλ Ριγιάντι από τη Βηρυττό και ολοκλήρωσε τη σεζόν 2012-13 με την Κράσνιε Κρίλια, κατακτώντας το EuroChallenge του 2013, όπως και το κύπελλο Ρωσίας, πριν αποσυρθεί από την ενεργό δράση σε ηλικία 37 ετών.Krasnye Krylya Samara tabs DeJuan Collins - Sportando

 Παραπομπές 

 Πηγές 
 COLLINS, DeJUAN - Welcome to EUROLEAGUE BASKETBALL
 DeJuan Collins Basketball Player Profile
 DeJuan Collins Europe Stats | Basketball-Reference.com

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές Ρεάλ Μπέτις Μπαλονθέτο
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές Τάιγκερς Τίμπινγκεν
Κατηγορία:Καλαθοσφαιριστές λιβανέζικων συλλόγων